stanford-oval/wikipedia huggingface dataset:
Humalanvieraat
Lajeja

keltatorvivieras (Cuscuta approximata)
amerikanvieras (Cuscuta campestris)
pellavanvieras (Cuscuta epilinum)
nurmivieras (Cuscuta epithymum )
varvunnurmivieras (C. epithymum subsp. kotschyi)
euroopanvieras (Cuscuta europaea )
humalanvieras eli nokkosvieras (C. europaea subsp. europaea)
merenrantavieras (C. europaea subsp. halophyta)
lihakukkavieras (Cuscuta planiflora)
aasianvieras (Cuscuta scandens)
chilenvieras (Cuscuta suaveolens)
Aiheesta muualla

Suomen Lajitietokeskus: Vieraat (Cuscuta)
Finto: Kassu – Kasvien suomenkieliset nimet: Cuscuta
ITIS: Cuscuta (englanniksi)
United States Department of Agriculture (USDA): Cuscuta (englanniksi)
Huopaherukka

| Huopaherukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Herukkakasvit Grossulariaceae
Suku::  Herukat Ribes
Laji::  pallidiflorum
Kaksiosainen nimi
 Ribes pallidiflorum  Pojark. 
Katso myös
   Huopaherukka Wikispeciesissä   Huopaherukka Commonsissa 
Infobox OKNimi-testi OK: 
Huopaherukka (Ribes pallidiflorum) on laji herukoiden suvussa. Se on kotoisin Kaukoidästä koillisesta Kiinasta Venäjälle Amurin alueelle, Habarovskin ja Primorjen aluepiireihin, Sahalinille ja Kamtšatkan niemimaan eteläosaan.
Huopaherukka kasvaa 1-2 metriä korkeaksi. Se kasvaa metsissä aluskasvillisuutena usein havumetsien reunoilla tai purojen varsilla. Sen marjoja kerätään syötäväksi sellaisenaan tai mehujen ja hillojen valmistukseen.
Aiheesta muualla

Laji.fi: Huopaherukka (Ribes pallidiflorum)
Global Biodiversity Information Facility (GBIF): Ribes pallidiflorum (englanniksi)
Eeli Lepistö

Eeli Aleksanteri Lepistö (9. elokuuta 1926 Ylistaro – 30. heinäkuuta 1973 Helsinki) oli suomalainen muurari ja sosialidemokraattien piirisihteeri sekä kansanedustaja.
Lepistön vanhemmat olivat muurari Juho Jaakko Lepistö ja Susanna Eliina Kallio. Hän kävi kansakoulun ja työskenteli sitten muurarina vuoteen 1957 saakka. Lepistö oli Vaasan läänin pohjoisen sos.dem. piirin piirisihteerinä 1957–1958 ja Vaasan läänin sos.dem. piirisihteerinä 1958–1970.
Lepistö oli kansanedustajana 1970–1973 edustaen Vaasan läänin vaalipiiriä. Hän kuoli kesken edustajakautensa kesällä 1973 ja hänen seuraajakseen tuli SDP:n Akseli Rodén. Lepistö oli presidentin valitsijamiehenä vuoden 1968 presidentinvaaleissa ja hän toimi myös Ylistaron kunnanvaltuuston varapuheenjohtajana. Lepistö kuului Osuusliike Vaasanseudun edustajistoon ja Suomi–Neuvostoliitto-Seuran piiritoimikuntaan.
Eeli Lepistö oli naimisissa vuodesta 1952 Toini Maria Tynjälän kanssa.
Emma Parta

Emma Parta (s. 24. lokakuuta 2003 Porvoo) on suomalainen salibandyn pelaaja, pelipaikaltaan puolustaja.
Parta on edustanut naisten F-liigassa Porvoon Salibandyseuraa kaudesta 2020–2021 alkaen. Ensimmäisellä liigakaudellaan hän pelasi runkosarjassa yhdeksän ottelua, joissa hän teki yhden maalin, ja 15 pudotuspeliä ilman tehopisteitä. Kaudella 2021–2022 hän pelasi 20 runkosarjaottelua, joissa hän teki kuusi maalia ja sai seitsemän syöttöpistettä. Pudotuspeleissä hän on ennen loppuottelusarjaa pelannut kahdeksan ottelua, joissa hän on tehnyt kaksi maalia ja antanut yhden maalisyötön. Hän voitti Suomen-mestaruuden vuonna 2021.
Hugh Jessiman

| Hugh Jessiman |
| --- | --- |

Henkilötiedot
Syntynyt: 28. maaliskuuta 1984 (ikä 40) New York, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  198 cm
Paino:  102 kg
Seura
Seura:  Ottawa Senators   Binghamton Senators
Sarja:  NHL   AHL
Pelaajaura
Pääsarjaura:  2005–
Aik. seurat:  Hartford Wolf Pack (AHL) Milwaukee Admirals (AHL) Rockford IceHogs (AHL) Rochester Americans (AHL) Florida Panthers (NHL)   Lake Erie Monsters (AHL)   Abbotsford Heat (AHL)
NHL-varaus:  12. varaus, 2003 New York Rangers
Hugh Jessiman (s. 28. maaliskuuta 1984 New York, Yhdysvallat) on yhdysvaltalainen jääkiekkoilija. Jessiman on New York Rangersin varaus vuodelta 2003. Jessiman oli viimeinen ensimmäisen kierroksen varauksista vuodelta 2003, joka debytoi NHL:ssä.
Junioriura

Kaudella 2002–2003 Jessiman pelasi ECAC-junioriliigaa Dartmouth Collegen joukkueessa, teki 34 pelissä tehot 23+24=47 ja oli joukkueensa toiseksi parhain pistemies kahden pisteen erolla Lee Stempniakiin. Kausi 2003–2004 meni pisteiden valossa huonommin, kun 34 pelissä pisteitä kiertyi vain 33, tosin tälläkin kerralla hän oli joukkueensa paras pistemies ennen Stempniakia. Kausi 2004–2005 oli Jessimanin viimeinen yliopistokiekkoilussa, ja tällä kertaa hän pelasi vain 12 ottelua tehden pisteet 1+1.
Ammattilaisura

New York Rangers varasi Jessimanin vuonna 2003 numerolla 12. NHL-ura Rangersissa ei avautunut odotetulla tavalla, vaan Jessiman pelasi lähinnä farmiliiga AHL:ää ja AHL:n farmiliigaa ECHL:ää. Jessiman ei ole ikinä tehnyt urallaan kauden aikana pistettä per peli, ja hänen paras maalimääränsä ammattikaukaloissa on 20 kausilta 2008–2009 ja 2009–2010 Milwaukee Admiralsissa. Vuonna 2008 Jessiman kaupattiin Nashville Predatorsiin tulevaisuuden korvauksia ('future considerations') vastaan.
Vuonna 2010 Jessiman teki sopimuksen vapaana pelaajana Chicago Blackhawksin kanssa. Harjoitusleirin jälkeen Blackhawks laittoi Jessimanin waiwers-listalle, josta kukaan ei ottanut häntä. Jessiman päätyi farmiseura Rockford IceHogsiin. Vuonna 2011 Jessiman teki viisi pistettä 25 ottelussa IceHogsin riveissä, ja Blackhawks kauppasi hänet Jack Skillen ja David Pacanin kanssa Florida Panthersiin, josta Blackhawks sai korvaukseksi Michael Frolíkin ja Alexander Salákin. 27. helmikuuta Jessiman teki NHL-debyyttinsä Florida Panthersin kokoonpanossa. Itse pelin Panthers hävisi 2–1 New Jersey Devilsille.
Jessiman aloitti kauden 2011–2012 AHL-joukkue Lake Erie Monstersissa, jossa pelasi koesopimuksella. Hän aloitti siellä hyvin ja teki 19 maalia 32 ottelussa. Seuraavissa 11 ottelussa hän onnistui vain kertaalleen, eikä Monsters tehnyt hänelle jatkosopimusta. Jessiman siirtyi loppukaudeksi Calgary Flamesin farmijoukkueeseen Abbotsford Heatiin. Jessiman oli vielä siirtoajankohtana Monstersin paras maalintekijä. Hän teki koko kauden aikana lopulta 27 maalia ja 44 pistettä 67 ottelussa. Ottawa Senators teki kauden jälkeen Jessimanin kanssa vuoden sopimuksen.
Humalalampi (Karstula)

| Humalalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi, Karstula
Koordinaatit:  62°43′47″N, 24°33′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskuoja:  oja Kauhalampeen 
Järvinumero:  14.673.1.048
Mittaustietoja
Pinnankorkeus:  203,4 m  
Pituus:  140 m  
Leveys:  110 m  
Rantaviiva:  0,401 km  
Pinta-ala:  1,066 ha  
Saaria:  ei saaria 
 fiHumalalampi 
Humalalampi  on Keski-Suomessa Karstulassa ja Karstulassa Aution lähellä sijaitseva lampi.
Maantietoa

Lampi on 140 metriä pitkä, 110 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 203,4 metriä mpy.
Humalalampi (Saarijärvi)

| Humalalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°48′03″N, 24°57′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskupuro:  Humalapuro Tuhmajokeen 
Järvinumero:  14.627.1.001
Mittaustietoja
Pinnankorkeus:  142,1 m  
Pituus:  1,8 km  
Leveys:  940 m  
Rantaviiva:  6,306 km  
Pinta-ala:  82,889 ha  
Tilavuus:  0,0028877 km³ 
Keskisyvyys:  3,48 m  
Suurin syvyys:  11,1 m  
Saaria:  ei saaria 
 fiHumalalampi 
Humalalampi  on Keski-Suomessa Saarijärvellä  Länsi-Kalmarin lähellä sijaitseva lampi.
Maantietoa

Lampi on 1,8 kilometriä pitkä, 940 metriä leveä, ja sen pinta-ala on 83 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 2,89 miljoonaa kuutiometriä eli 0,00289 kuutiokilometriä. Sen keskisyvyys on 3,5 metriä ja suurin syvyys on 11,1 metriä. Sen rantaviivan pituus on 6,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Humalalammen valuma-alueeseen (14.627) se kuuluu. Lammen vedenpinnan korkeus on 142,1 metriä mpy.
Ernst Hufschmid

| Mitalit> Maa:   Sveitsi.Miesten käsipallo. Olympialaiset  | Mitalit> Maa:   Sveitsi.Miesten käsipallo. Olympialaiset  | Mitalit> Maa:   Sveitsi.Miesten käsipallo. Olympialaiset  | Maa:   Sveitsi> Miesten käsipallo. |
| --- | --- | --- | --- |
|  Pronssia | Berliini 1936 | Käsipallo |  |
Ernst Hufschmid (9. lokakuuta 1910 – ?) oli sveitsiläinen käsipalloilija ja olympiamitalisti. Hän edusti seuratasolla ATV Baselia. Hufschmid pelasi Berliinin olympialaisissa 1936, joissa hän oli kentällä viidessä ottelussa ja Sveitsi voitti pronssia.
Holidays in Eden

| Holidays in Eden Marillion |
| --- | --- | --- |

Studioalbumin tiedot
 Äänitetty : tammi-kesäkuu 1991
 Julkaistu: 1991
 Tuottaja(t): Nick Davis
 Tyylilaji: progressiivinen rock
 Kesto: 48.17
 Levy-yhtiö: EMI
Marillionin muut julkaisut
| Seasons End 1989 | Holidays in Eden 1991 | Brave 1994 |
Holidays in Eden on Marillionin vuonna 1991 julkaistu kuudes studioalbumi. Se on toinen levy, jolla laulajana toimii Steve Hogarth, ja useat fanit pitävät sitä aiempia heikompana, koska se on tyylillisesti lähempänä valtavirtaa kuin aiemmat. Holidays in Eden sävellettiin lähes vuoden kestäneen Seasons End -kiertueen jälkeen. Vaikka yhtye selvästi tavoitteli albumilla suuremman yleisön suosiota, se ei pärjännyt listoilla Fishin aikaisille albumeille.
Kappaleet

Splintering Heart – 6.54
Cover My Eyes (Pain and Heaven) – 3.54
The Party – 5.36
No One Can – 4.41
Holidays in Eden – 5.38
Dry Land – 4.43 (kappale löytyy myös Steve Hogarthin aiemman yhtyeen How We Liven albumilta Dry Land)
Waiting to Happen – 5.01
This Town – 3.18
The Rakes Progress – 1.54
100 Nights – 6.41
Vuoden 1998 uudelleenjulkaisulla on lisäksi seuraavat kappaleet toisella levyllä:
Sympathy – 3.30
How Can It Hurt – 4.11
A Collection – 3.00
Cover My Eyes (Acoustic) – 2.34
Sympathy (Acoustic) – 2.30
I Will Walk on Water – 5.14
Splintering Heart (Live) – 6.42
You Don't Need Anyone (Demo) – 4.04
No One Can (Demo) – 4.51
The Party (Demo) – 5.45
This Town (Demo) – 4.16
Waiting to Happen (Demo) – 5.31
Eric – 2.32
The Epic (Fairground) (Demo) – 8.31
Huopalahden rovastikunta

| Huopalahden rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Helsingin evankelis-luterilainen hiippakunta
Pääkirkko:  Munkkiniemen kirkko
Jäsenmäärä:  46 187 (2021)
Lääninrovasti:  Maika Vuori
Helsingin hiippakunta
Infobox OKNimi-testi OK: 
Huopalahden rovastikunta on Uudellamaalla sijaitseva Helsingin hiippakunnan rovastikunta. Huopalahden rovastikunnan lääninrovastina toimii Pitäjänmäen kirkkoherra Maika Vuori.
Seurakunnat

Lista Huopalahden rovastikuntaan kuuluvista seurakunnista:
Haagan seurakunta
Kannelmäen seurakunta
Munkkiniemen seurakunta
Pitäjänmäen seurakunta
Ernst Hohner

Ernst Hohner (28. kesäkuuta 1886 – 16. lokakuuta 1965 Trossingen, Länsi-Saksa) oli saksalainen soitintehtailija.
Ernst Hohner jatkoi Hohnerin soitintehdasta ja musiikkiyritystä kolmannessa polvessa. Hän oli tehtaan perustaneen Matthias Hohnerin pojanpoika. Ernst Hohner siirtyi yrityksen johtoon 1923. Hänen aikanaan tehdas alkoi valmistaa myös sähköisiä soittimia ja painaa musiikkia. Hän myös edisti matkailua Trossingeniin tehden kaupunkia tunnetuksi "laulavana kaupunkina".
Hän kuoli sydänsairauteen.
Ernst Jakob Ulrik af Forselles

Ernst Jakob Ulrik af Forselles (8. helmikuuta 1829 Elimäki – 2. joulukuuta 1895 Jelizavetgrad, Hersonin kuvernementti, Venäjä) oli suomalainen Venäjän keisarikunnan armeijassa  palvellut kenraalimajuri.
Af Forsellesin vanhemmat olivat senaatin kopisti Berndt Ludvig af Forselles ja Sofia Margareta Möllersvärd ja puoliso vuodesta 1879 Olga Dolinskaja. Af Forselles tuli oppilaaksi Haminan kadettikouluun 1842 ja valmistuttuaan sieltä vuonna 1849 määrättiin kornettina H.K.K. Suuriruhtinatar Jelena Pavlovnan kyrassieerirykmenttiin. Luutnantiksi hänet ylennettiin 1850, aliratsumestariksi 1855 ja ratsumestariksi 1859. Hänet siirrettiin majuriksi ylennettynä 10. Novgorodin rakuunarykmenttiin 1864 ja ylennettiin everstiluutnantiksi 1869. Everstiksi ylennettynä af Forselles tuli 10. Novgorodin rakuunarykmentin reservieskadroonan päälliköksi 1874, mistä hänet siirrettiin 10. reserviratsuväkiarmeijakunnan 1. osastoon 1884. Seuraavana vuonna hänet määrättiin armeijakunnan hevosten hankkijaksi armeijaratsuväessä. Kenraalimajuriksi hänet ylennettiin 1893, jolloin hänet siirrettiin armeijaratsuväen reserviin. Sotapalveluksesta af Forselles erosi helmikuussa 1895. Hän omisti perintötilana Mustilan allodiaalisäterin Elimäellä, samoin kuin useita maatiloja Venäjällä.
Endymion (täsmennyssivu)

Endymion voi tarkoittaa jotain seuraavista:
Endymion, mytologian hahmo
Endymion-luokka, brittiläinen sota-alusluokka
USS Endymion (ARL-9), sota-alus
Endymion (romaani), Dan Simmonsin romaani
Endymionin nousu, Dan Simmonsin romaani
Endymion, John Keatsin runo
Endymion, Oscar Wilden runo
342 Endymion, asteroidi
Endymion, Kuun kraatteri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Endymion”, voi hakea sivunnimihaulla, laajalla sivunnimihaulla tai tekstihaulla.
Erich Kunzel

Erich Kunzel (vas.) vastaanottaa vuonna 2006 National Medal of Arts -palkinnon presidentti George W. Bushilta.
Erich Kunzel (21. maaliskuuta 1935 New York, New York, Yhdysvallat – 1. syyskuuta 2009 Bar Harbor, Maine, Yhdysvallat) oli yhdysvaltalainen kapellimestari, joka johti Cincinnati Pops -orkesteria sen perustamisesta, vuodesta 1977 lähtien.
Kunzel liittyi Cincinnatin sinfoniaorkesteriin 1965, ja kun siitä erotettiin viihdeorkesteri, hänestä tuli sen johtaja. Kunzel ja orkesteri levyttivät 85 albumia. Orkesteri oli erityisen suosittu Aasiassa, mutta sen soittoa on kuultu myös Suomessa Yleisradiossa.
Kunzel johti viimeisen konserttinsa 1. elokuuta 2009. Hän kuoli melko nopeasti edenneeseen syöpään.
Erich Krempel

| Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Maa:   Saksa> Miesten ammunta. |
| --- | --- | --- | --- |
|  Hopeaa | Berliini 1936 | 50 m vapaapistooli |  |
Erich Krempel (18. elokuuta 1913 Suhl – 26. syyskuuta 1992 Suhl) oli saksalainen ampuja. Hän kilpaili vuoden 1936 kesäolympialaisissa Berliinissä ja sai siellä hopeaa 50 metrin vapaapistoolissa.
Maailmanmestaruuden Krempel saavutti 1939 ja MM-hopeaa 1935. Molemmilla kerroilla hän kuului myös Saksan pronssia saavuttaneeseen joukkueeseen.
Hyvä käytäntö -palkinto

Sosiaalialan korkeakoulutettujen ammattijärjestö Talentia jakaa vuosittain Hyvä käytäntö -palkinnon sosiaalialan käytännölle tai menetelmälle, joka on ajankohtainen, helposti sovellettava ja sitä on arvioitu. Palkinnon tavoitteena on edistää sosiaalialan ammattikäytäntöjen ja työmenetelmien kehittämistä ja levittämistä. Palkinto jaetaan vuosittain järjestettävillä Sosiaalialan asiantuntijapäivillä. Palkinto on jaettu vuodesta 2007 lähtien.
Hyvä käytäntö -palkitut

2007: Lapsilähtöisen kriisityön kehittämishanke Perhe Villa. Kotkan perheneuvola ja Tukikeskus Villa Jensen.
2008: Serveri – Sosiaalisen kuntoutuksen mallintaminen. Vaasan kaupunki, psykososiaaliset palvelut.
2009: Palkinto jaettiin kahden käytännön kesken: Neuvolan perhetyö – varhaista tukea perheille. Jyväskylän kaupunki.
Time Out! Aikalisä! Elämä raiteilleen -yhteistyömallilla tukea nuorille miehille. Helsingin kaupunki.
2010 Oppimisvaikeuksista vapaaksi -hanke. Kriminaalihuollon tukisäätiö.
2011 Nuorten vertaisvalistusohjelma Skarppi. Helsingin kaupungin nuorisoasiainkeskus ja Kalliolan Nuoret ry.
2012 eFamily Coach – Mobiiliavusteinen perheiden ja nuorten tukemisen työskentelymalli. Jyväskylän ammattikorkeakoulu ja Jyväskylän yliopisto.
2013 KiipIt-projekti – jalkautuva ja kiinnipitävä nivelvaihetyö päihdekuntoutujan rinnalla.
2014: Suvanto-ryhmä. Turvallisen vanhuuden puolesta - Suvanto ry.
2016: SISUKAS - monialainen tukimalli sijoitettujen lasten koulunkäyntiin. Pesäpuu ry.
Hr. Ms. Isaac Sweers (1940)

| Hr>  Ms. Isaac Sweers |
| --- | --- |
 Hr. Ms. Isaac Sweers

Aluksen vaiheet
Rakentaja:  Koninklijke Maatschappij De Schelde, Vlissingen, Alankomaat
Kölinlasku:  26. marraskuuta 1938
Laskettu vesille:  16. maaliskuuta 1940
Palveluskäyttöön:  29. toukokuuta 1941, John I. Thornycroft and Company, Woolston
Poistui palveluskäytöstä:  upotettu 13. marraskuuta 1942
Tekniset tiedot
Uppouma:  1 604 t (standardi) 2 228 t (max)
Pituus:  107 m
Leveys:  10,6 m
Syväys:  2,8 m
Koneteho:  45 000 hv
Nopeus:  37,5 solmua
Aseistus
Aseistus:  6 x 4" tykkiä kaksoistorneissa 4 x 40 mm ilmatorjuntatykkiä 2 x .50" nelipiippuista ilmatorjuntakonekivääriä 8 x torpedoputkea
Hr. Ms. Isaac Sweers (viirinumero G83) oli Alankomaiden kuninkaallisen laivaston Gerard Callenburgh -luokan hävittäjä, joka palveli toisessa maailmansodassa.
Valmistus

Alus tilattiin Koninklijke Maatschappij De Scheldestä Vlissingenistä, missä köli laskettiin 26. marraskuuta 1938. Alus laskettiin vesille 16. maaliskuuta 1940. Saksan hyökättyä Alankomaihin alankomaalainen hinaaja Zwarte Zee hinasi 10. toukokuuta edelleen keskeneräisen aluksen kaikkine dokumentteineen Britteinsaarille Downsiin, jonne ne saapuivat seuraavana päivänä. Alus siirrettiin seuraavana päivänä John I. Thornycroft and Companyn telakalle, jossa alus saatettiin palveluskelpoiseksi. Alus aseistettiin kuudella brittiläisellä 4 tuuman kaksoistorneihin asennetulla tykillä eikä alun perin suunnitelluilla viidellä 120 millimetrin tykillä. Aluksen apuaseina oli kaksi vakavoitua 40 millimetrin ilmatorjuntatykkiä, joilla kummallakin oli oma Hazemayer-tulenjohtokone. Evakuoidun dokumentaation avulla vastaava ilmatorjunnan tulenjohtojärjestelmä otettiin myöhemmin käyttöön Kuninkaallisessa laivastossa.
Aluksen päälliköt

J. Houtsmuller 24. toukokuuta – 30. joulukuuta 1941
W. Harmsen 30. joulukuuta 1941 – 13. marraskuuta 1942
Erich Kunze

Erich Kunze (30. huhtikuuta 1905 Ottmachau, Sleesia, Saksa – 22. maaliskuuta 1992 Göttingen, Saksa) oli saksan kielen yliopisto-opettaja, kirjallisuuden tutkija, kääntäjä ja professori.
Kunze syntyi nykyisin Puolaan kuuluvassa Otmuchówissa, joka oli vuoteen 1945 asti osa Saksaa. Hänen vanhempansa olivat opettaja Emmanuel Kunze ja Gerdrud Zimmerman ja puoliso vuodesta 1946 Edith Margot Ursula Bayer (s. 1922). Kunze opiskeli sekä Münchenin, Heidelbergin että Breslaun yliopistossa ja väitteli viimeksi mainitussa filosofian tohtoriksi 1932, toimien siellä saksan kielen assistenttina. Natsien noustua valtaan hänen käsinkirjoitettu väitöskirjansa takavarikoitiin. Hän pakeni heinäkuussa 1934 Suomeen ja toimi Turun yliopiston saksan kielen lehtorina vuoteen 1944 saakka. Sensuroitu ja lyhennetty versio hänen väitöskirjastaan julkaistiin Breslaussa 1938. Vuonna 1944 Kunze siirrettiin Saksan kansalaisena miehitettyyn Tanskaan, josta hänet internoitiin sodan päätyttyä Saksaan. Suomeen Kunze palasi 1947, toimittuaan Saksassa pari vuotta Deutsche Akademien johtajana. Saksan kielen lehtorina hän työskenteli Turun yliopistossa 1948–1951 ja Helsingin yliopistossa 1952–1965. Oltuaan vuoden verran Saksassa hänestä tuli Helsingin kauppakorkeakoulun saksan kielen apulaisprofessori vuoteen 1971 asti, jolloin hän jäi eläkkeelle ja muutti Göttingeniin, joskin säilytti Suomen kansalaisuuden ja läheiset suhteensa Suomeen. Kunze, joka oli vertailevan kirjallisuustieteen tutkija, julkaisi myös muun muassa Suomen kaunokirjallisuuden saksannosten bibliografian. Hän käänsi itse suomalaista kirjallisuutta ja kansanrunoutta saksaksi ja lahjoitti keräämänsä huomattavan käännöskokoelman Hampurin yliopistolle.
Ene-Liis Semper

Ene-Liis Semper (s. 1969) on virolainen kuvataiteilija, ohjaaja, lavastaja ja teatterikäsikirjoittaja. Hän on Tallinnassa toimivan Teater NO99:n perustaja (2005) ja taiteellinen johtaja yhdessä puolisonsa Tiit Ojasoon kanssa. Teatterityönsä lisäksi Semper tunnetaan nykytaiteilijana, jonka teoksia on nähty lukuisissa kansainvälisissä näyttelyissä ja taidetapahtumissa.
Semper opiskeli lavastusta Viron taideakatemiassa vuosina 1989–1995. Hän alkoi esiintyä nykytaiteen näyttelyissä 1990-luvun puolivälissä ja oli virolaisen videotaiteen uranuurtajia. Videoiden ja installaatioiden lisäksi Semper teki performansseja. Vuonna 2000 hänen teoksensa oli mukana nykytaiteen biennaali Manifestassa Ljubljanassa ja vuonna 2001 Venetsian biennaalissa. Vuonna 2011 hänellä oli laaja yksityisnäyttely Tallinnan Kumu-taidemuseossa. Semper sai Viron valtion kulttuuripalkinnon vuosina 2002 ja 2010.
Vuodesta 2005 Semper on keskittynyt enenevässä määrin teatteri- ja oopperaproduktioihin. Hän on valmistanut valtaosan Teater NO99:n kymmenistä esityksistä yhdessä Tiit Ojasoon kanssa. Usein Ojasoo on ohjannut, Semper taas käsikirjoittanut ja lavastanut esitykset. Esityksiä on viety useisiin eurooppalaisiin teatteritapahtumiin, kuten Avignonin teatterifestivaaleille (Festival d'Avignon) sekä Wienin juhlaviikoille (Wiener Festwochen). Pari on tehnyt myös Teater NO99:n ulkopuolella esityksiä varsinkin saksalaisiin ja itävaltalaisiin teattereihin. Semper on palkittu useita kertoja työstään sekä lavastajana että ohjaajana.
Hyvä postimies

| Hyvä postimies |
| --- | --- |
 Elokuvan juliste.
Ohjaaja:  Tonislav Hristov
Käsikirjoittaja:  Tonislav Hristov Lubomir Tsvetkov
Tuottaja:  Kaarle Aho Kai Nordberg Andrea Stanoeva Tonislav Hristov
Säveltäjä:  Petar Dundakov
Kuvaaja:  Orlin Ruevski
Leikkaaja:  Nikolai Hartmann Tonislav Hristov
Valmistustiedot
Valmistusmaa:  Suomi Bulgaria
Tuotantoyhtiö:  Making Movies Soul Food
Ensi-ilta:  24. maaliskuuta, 2017
Kesto:  82 minuuttia
Alkuperäiskieli:  bulgaria
Aiheesta muualla
IMDb 
Elonet
Infobox OKNimi-testi OK: 
Hyvä postimies on Tonislav Hristovin ohjaama suomalais-bulgarialainen yhteiskunnallinen dokumenttielokuva vuodelta 2016. Elokuvan teemana on pakolaisuus.
Elokuva sijoittuu bulgarialaiseen, turkin rajan lähellä sijaitsevaan kylään, jossa on tulossa pormestarinvaalit. Erääksi tärkeäksi vaaliteemaksi nousee kysymys alueelle tulevista syyrialaispakolaisista. Paikallinen postimies Ivan asettuu ehdolle vaaleihin. Hän haluaisi asuttaa pakolaiset kylään. Ivanin vastaehdokkaaksi nousee kommunistien ehdokas, joka ei haluaisi vastaanottaa pakolaisia.
Palkinnot ja festivaaliosallistuminen

Elokuva osallistui useille kansainvälisille elokuvafestivaaleille, kuten Amsterdamin dokumenttielokuvafestivaaleille vuonna 2016 ja Sundancen elokuvajuhlille vuonna 2017.
Elokuva voitti kotimaisen kilpailun yli 30-minuuttisten elokuvien erikoispalkinnon vuonna 2017 Tampereen elokuvajuhlilla.
Humalalampi (Äänekoski)

| Humalalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°38′26″N, 26°01′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Keiteleeseen 
Järvinumero:  14.411.1.017
Mittaustietoja
Pinnankorkeus:  108,7 m  
Pituus:  460 m  
Leveys:  220 m  
Rantaviiva:  1,179 km  
Pinta-ala:  5,109 ha  
Saaria:  ei saaria 
 fiHumalalampi 
Humalalampi on Keski-Suomessa Äänekoskella Mäkelänkylän lähellä sijaitseva lampi.
Maantietoa

Lampi on 460 metriä pitkä, 220 metriä leveä ja sen pinta-ala on 5,1 hehtaaria. Lammella ei ole kartan mukaan saaria. Sen rantaviivan pituus on 1,2 kilometriä.